रेवाड़ी(मोहिंद्र भारती): गत दिवस जिले के गांव जैनाबाद निवासी राकेश को रंजिशन मारने की नियत से 10 से 15 युवक हाथों में डंडे लाठी लिये उसके घर में घुस गए और राकेश पर हमला कर दिया। उन्होंने उसके पेट में पेंचकस से कई वार किये। हमलावरों ने घर की महिलाओं से भी अभद्र व्यवहार किया और उनके कपड़े फाड़ दिए। बीच-बचाव करने आये राकेश के पिता और चाचा की भी उन्होंने पिटाई की। जिसके बाद राकेश के चाचा ने पहले हवाई फायर किया। जिसके चलते एक गोली पीटने आये युवक नवीन को लग गई और उसकी मौत हो गई।